ΓΡΑΠΤΗ ΕΡΩΤΗΣΗ P-1378/00

υποβολή: Reinhold Messner (Verts/ALE) προς την Επιτροπή

(27 Απριλίου 2000)

Θέμα: Έργα για την οδική σύνδεση με τον αυτοκινητόδρομο Asti-Cuneo

Η ιταλική κυβέρνηση φαίνεται αποφασισμένη να αρχίσει την κατασκευή των έργων οδικής σύνδεσης με τον αυτοκινητόδρομο Asti-Cuneo στο Πιεμόντε και να ανανεώσει, χωρίς τη διενέργεια δημόσιου διαγωνισμού, τη σύμβαση για την ανάθεσή τους στην εταιρία Satap (Εταιρία Δικτύου Αυτοκινητοδρόμων Τορίνο-Πιατσέντσα), η οποία είναι και η ανάδοχος εταιρία για το τμήμα του αυτοκινητοδρόμου Asti-Cuneo. Εξάλλου, μεπουργικό διάταγμα η ιταλική κυβέρνηση ενέκρινε τις δεκαεννέα επιμέρους συμβάσεις με τις αντίστοιχες αναδόχους εταιρίες, οι οποίες τέθηκαν σε ισχύ με την έκδοση ισαρίθμωνπουργικών διαταγμάτων. Το ιταλικό ελεγκτικό συνέδριο, το οποίο ενέκρινε την εκτέλεση επτά εκ των δεκαεννέα συμβάσεων ανάμεσα στον ANAS (Αυτόνομος Οργανισμός Εθνικού Οδικού Δικτύου της Ιταλίας) και σε ισάριθμες αναδόχους εταιρίες, δεν έχει ακόμη αποφανθεί σε ό,τι αφορά την παράταση της συμβάσεως για την ανάθεση των έργων στην εταιρία Satap.

Υπάρχει όμως επιστολή προς την ιταλική κυβέρνηση, την οποία έστειλε τον Σεπτέμβριο 1999 ο διευθύνων σύμβουλος του ελεγκτικού συνεδρίου ύστερα από τη διεξαγωγή των σχετικών ελέγχων στον ANAS, στην οποίαποστηρίζεται ότι δεν είναι νόμιμη η σύμβαση του 1991 βάσει της οποίας η κυβέρνηση ανέθεσε στην εταιρία Satap την εκτέλεση των έργων, διότι η σύμβαση είχε συναφθεί κατόπιν ιδιωτικών διαπραγματεύσεων παρά το γεγονός ότι ίσχυε ήδη την εποχή εκείνη η κοινοτική οδηγία 89/440/ΕΟΚ(1) που καθιστάποχρεωτική για την ανάθεση τέτοιων έργων τη διεξαγωγή διαγωνισμού σε κοινοτικό επίπεδο. Πέραν αυτού, το 1993 η Επιτροπή του Υπουργείου Περιβάλλοντος για την Αξιολόγηση των Περιβαλλοντικών Επιπτώσεων αποφάνθηκε αρνητικά σε ό,τι αφορά την κατασκευή του έργου Asti-Cuneo. Η γνώμη αυτή αναθεωρήθηκε με μεταγενέστερες ψηφοφορίες του Συμβουλίου Υπουργών το 1994 και το 1999, αλλά το έργο τροποποιήθηκε χωρίς να διεξαχθεί νέα Αξιολόγηση των Περιβαλλοντικών Επιπτώσεων και χωρίς να δημοσιευθεί εκ νέου το τροποποιημένο έργο ώστε να έχουν τη δυνατότητα να διατυπώσουν τις παρατηρήσεις τους οι πολίτες των οποίων τα συμφέροντα θίγονται από τη χάραξη του δρόμου.

Για το συγκεκριμένο έργο που αφορά το τμήμα Asti-Cuneo εκκρεμεί ήδη αγωγή η οποία έχει κατατεθεί στο διοικητικό δικαστήριο του Λάτσιο και σχετίζεται με την κατασκευή του τμήματος Massimini-Cuneo, όπως επίσης και δικαστική έρευνα στους ισολογισμούς της εταιρίας Satap με 33 αιτήσεις παραπομπής σε δίκη των διαχειριστών της για ψευδή στοιχεία στον ισολογισμό.

Έχονταςπόψη τα ανωτέρω, δεν θεωρεί η Επιτροπή ότι η παράταση της συμβάσεως της ιταλικής κυβέρνησης για την ανάθεση των έργων του αυτοκινητοδρόμου στην εταιρία Satap χωρίς τη διενέργεια δημόσιου διαγωνισμού αφενός έρχεται σε αντίθεση με την κοινοτική νομοθεσία και ειδικότερα με τις οδηγίες 92/50/ΕΟΚ(2), 93/36/ΕΟΚ(3) και 93/37/ΕΟΚ(4) και, αφετέρου, δεν κρίνεται σκόπιμη αν ληφθούνπόψη οι διάφορες αιτήσεις για παραπομπή σε δίκη οι οποίες αφορούν την ανάδοχο ιταλική εταιρία; Δεν θεωρεί εξάλλου η Επιτροπή ότι το νέο έργο θα πρέπει ναποβληθεί στη διαδικασία της αξιολόγησης των περιβαλλοντικών του επιπτώσεων;

(1) ΕΕ L 210 της 21.7.1989, σελ. 1.

(2) ΕΕ L 209 της 24.7.1992, σελ. 1.

(3) ΕΕ L 199 της 9.8.1993, σελ. 1.

(4) ΕΕ L 199 της 9.8.1993, σελ. 54.

Απάντηση του κ. Bolkestein εξ ονόματος της Επιτροπής

(29 Μαΐου 2000)

Η Επιτροπή προτίθεται να ζητήσει πληροφορίες από τις ιταλικές αρχές προκειμένου να αξιολογήσει τη συμβατότητα με το κοινοτικό δίκαιο των συμβάσεων για την κατασκευή του νέου τμήματος του αυτοκινητοδρόμου Asti-Cuneo, καθώς και της παράτασης της σύμβασης ανάθεσης στην εταιρεία SATAP, όπως αναφέρει ο αξιότιμος βουλευτής. Σε περίπτωση που διαπιστωθεί από τις πληροφορίες ότι οι διαδικασίες που ακολουθήθηκαν δεν είναι συμβατές με το κοινοτικό δίκαιο, η Επιτροπή μπορεί να κινήσει διαδικασία επί παραβάσει, σύμφωνα με το άρθρο 226 (πρώην άρθρο 169) της συνθήκης ΕΚ.

Πρέπει όμως να τονιστεί ότι τόσο το ζήτημα αυτό, όσο και οι άλλες αναθέσεις στις οποίες αναφέρεται ο αξιότιμος βουλευτής, πρέπει να εξεταστούν στο γενικότερο πλαίσιο των αναθέσεων αυτοκινητοδρόμων σε όλα τα κράτη μέλη, θέμα το οποίο ήδη εξετάζει η Επιτροπή.

Οι ιταλικές αρχές έχουν ήδη παράσχει στην Επιτροπή πληροφορίες σχετικά με το γενικό ρυθμιστικό πλαίσιο που διέπει τις παρατάσεις των αναθέσεων έργων. Σύμφωνα με τοπουργικό διάταγμα αριθ. 283 της 20ής Οκτωβρίου 1998, οιπάρχουσες αναθέσεις μπορούν να παραταθούν μόνο ανπάρχει συμβιβαστική διευθέτηση της διαφοράς που προέκυψε από το πάγωμα των τιμών, γεγονός που δίνει δικαίωμα στον ανάδοχο να ζητήσει επιστροφή χρημάτων. Επίσης, σύμφωνα με το ίδιοπουργικό διάταγμα, κάθε ανάδοχος έργου αυτοκινητοδρόμουποχρεούται εκ του νόμου να αναθέτει όλες τις συμβάσεις έργου σύμφωνα με τους κοινοτικούς κανόνες ανάθεσης και να αναθέτει τουλάχιστον το 40 % των εργασιών σε τρίτους.

Οι πληροφορίες αυτές, καθώς και άλλα στοιχεία από άλλα κράτη μέλη, εξετάζονται από την Επιτροπή με στόχο το σχεδιασμό μιας ενιαίας προσέγγισης για όλες τις αναθέσεις έργων αυτοκινητοδρόμων, λαμβανομένωνπόψη των σημαντικών οικονομικών και κοινωνικών προεκτάσεων του θέματος αυτού.

Όσον αφορά την αξιολόγηση των περιβαλλοντικών επιπτώσεων, με βάση τις πληροφορίες που αναφέρει ο αξιότιμος βουλευτής, η Επιτροπή δεν είναι σε θέση να σχηματίσει άποψη σχετικά με το θέμα αυτό. Αν το τροποποιημένο έργο του αυτοκινητοδρόμου Asti-Cuneo εγκρίθηκε ώστε να δοθεί απάντηση στις επικρίσεις που είχαν διατυπωθεί στην αρχική Αξιολόγηση των Περιβαλλοντικών Επιπτώσεων (ΑΠΕ), τότε δεν χρειάζεται κατ' ανάγκη να αποτελέσει αντικείμενο νέας διαδικασίας ΑΠΕ. Ζητείται από τον αξιότιμο βουλευτή να παράσχει περισσότερες πληροφορίες ώστε να δοθεί στην Επιτροπή η δυνατότητα να εκτιμήσει την κατάσταση.